open-index/open-wikipedia-markdown huggingface dataset:
Mravec horský

**Mravec horský** alebo **mravec obrovský** (lat. *Camponotus herculeanus*, staršie: *Camponotus herculaneus herculaneus* [v širšom zmysle]) je drevokazný druh mravca z rodu Camponotus.

## Systematika
V minulosti (zhruba do 80. rokov 20. stor.) tento druh istý čas v mnohých systémoch tvoril "spoločný" druh s dnes samostatným druhom mravec drevokaz (=mravec veľký; lat. *Camponotus ligniperda*) a často aj s druhom *[[Camponotus vagus]]*. Obyčajne sa tento "spoločný" druh vedecky nazýval *Camponotus herculeanus* [v širšom zmysle], ale niekedy sa nazýval *Camponotus ligniperda* [v širšom zmysle]; dnešný druh v tomto "spoločnom" druhu tvoril obyčajne poddruh či varietu. 

V dôsledku týchto starších klasifikácií sa vyskytujú nejasnosti aj v slovenských názvoch jednotlivých vyššie uvedených taxónov. 

### Poddruhy
Niektorí autori pod tento druh zaraďujú ako poddruh *Camponotus herculeanus sachalinensis* to, čo iní autori zaraďujú ako samostatný druh *Camponotus sachalinensis*. . 

Okrem toho sa v minulosti (ešte v 90. rokoch 20. storočia) uvádzalo, že má tento druh poddruh *Camponotus herculeanus eudokiae*. Ten sa dnes neuznáva a považuje sa za integrálnu súčasť druhu. 

Ak sa v tom-ktorom systéme akceptuje niektorý z vyššie uvedených poddruhov, zvyšok druhu tvorí poddruh *Camponotus herculeanus herculeanus* [v užšom zmysle].

## Charakteristika
Na území Slovenska ide o najväčší druh mravca a hojný druh. Robotnice sú dlhé do 13 mm a samice do 18 mm. Hlavu a zadoček má čierny, stred tela je červenohnedý. Svadobný let je v júni. 

Je rozšírený vo vyšších polohách ihličnatých lesoch Eurázie a Severnej Ameriky. Hniezda si robí v starom dreve alebo napáda chradnúce stromy (smrek obyčajný, jedľa biela). Dospelé samce patria medzi najdlhšie žijúce mravce (spolu s mravcom drevokazom *[[Camponotus ligniperda]]*, na ktorého sa veľmi podobá).

## Referencie

## Iné projekty

Kategória:Mravcovité
Posol Boží

**Posol Boží** (iné názvy: **posol boží**, **Boží posol**, **boží posol**) môže byť v náboženstve:
*anjel 
*apoštol (prípadne aj prorok)
*kňaz, duchovný 
*smrť 
*blesk 
*Mohamed 
*Ježiš Kristus 

**Posol boží** alebo **boží posol** môže byť aj posol bohov, napr. Hermes (boh).

## Zdroje
Slovak

**Slovak** (staršie názvy: **Slovactown** alebo **Slovaktown**) je obec v Prairie County v štáte Arkansas v Spojených štátoch. Obec sa nachádza na ceste Arkansas 86, 14,6 km južne od Hazenu.

Je to jediná obec v Spojených štátoch pomenovaná po európskej krajine, po Slovensku. Oblasť bola pôvodne osídlená slovenskými prisťahovalcami a naďalej oslavuje svoje slovensko-americké dedičstvo. 
 
## Dejiny
Obec bola založená v roku 1894 a usadili sa tu slovenskí prisťahovalci, ktorí boli prisťahovaní do oblasti, kde slovenská kolonizačná spoločnosť v Pensylvánii kúpila 3 000 akrov pôdy v Arkansase, aby oblasť osídlila Slovákmi. V obci je stále viacero slovenských kultúrnych a náboženských organizácií, každoročne sa tu koná slovenská ustricová večera a iné slovenské kultúrne podujatia. Kostol sv. Cyrila a Metoda bol postavený v roku 1914 skorými slovenskými prisťahovalcami.

## Galéria

Obrázok:Slovak, AR 002.jpg|Ruský (rusínsky) ortodoxný cintorín v Slovaku
Obrázok:Slovak, AR 001.jpg|Ruský ortodoxný cintorín v Slovaku


## Referencie


## Zdroj

Kategória:Obce v USA
Kategória:Slováci v USA
Ecopoetry

**Ecopoetry**, slov. ekopoézia, je poézia so silným dôrazom na ekológiu. Mnoho básnikov, básní a básnických kníh vyjadrilo ekologické obavy; ale iba nedávno sa začal používať pojem ekopoézia. V anglickej poézii je teraz rozpoznateľná jej podskupina ekobetria.

Pred vznikom ecopoetry malo množstvo básní ekologické odkazy. Aj keď básnici toto slovo nespomínali, boli jednoznačne „ekopoetickí“ v postoji a mali vplyv na nasledujúci podžáner. Príklady: *Biela báseň* od Jay Ramsay & Carole Bruce (Rivelin Grapheme Press, 1988), *Bosco* (Hearing Eye, 1999; 2001)  a (novšie) *Ťažká voda: báseň pre Černobyľ* (Enitharmon Press, 2004). Medzi prvé publikácie patrí aj *Zelená kniha poézie* od Ivo Mosleyho (1995, Frontier Publishing a Harper San Francisco, 1996 ako *Earth Poems*). Zahŕňa vyše tristo básní z celého sveta, mnohé z nich preložil Mosley a pomohol definovať a ustanoviť žáner. 

Jedným z mnohých seminárnych textov, ktoré pomohli zaviesť tento pojem do širšieho kritického použitia, bola *Ecopoetria: Kritický úvod* vydaný J. Scottom Brysonom (2002). Ďalším príkladom narastajúceho používania pojmu na prelome tisícročí bol časopis „Ecopoetics”, ktorý tento pojem rozšíril z poézie na poéziu interpretovanú ako všeobecná tvorba alebo písanie.

Odvtedy sa objavila skupina antológií a kníh poézie, ktoré slovo výslovne používali alebo ho využívali ako vodiaci princíp. Medzi nedávne prípady patria „Thunder Mutters Alice” (2005), od Forresta Gandera a Johna Kinsellu: „Ekologická poetika a priekopnícke Zničenie Zeme: Ekopoémy”, editoval Neil Astley v Bloodaxe Books (2007) či „The Ecopoetry-anthology”.

Jednou z hlavných charakteristík ekobetrie, ako ju definoval James Engelhardt je to, že je spojená so svetom spôsobom, ktorý predpokladá zodpovednosť. Podobne ako v prípade iných modelov, ktoré skúmajú a predpokladajú angažovanosť (marxizmus, feminizmus atď.), je ekobetria „obklopená otázkami etiky“ .

Ako prostriedok opisu poézie alebo poetických projektov, ktoré zahŕňajú ekologický imperatív pre osobnú citlivosť a spoločenské zmeny, citovali ekopoéziu autori ako John Burnside a Mario Petrucci. 

## Referencie

## Bibliografia
* 'Ecopoems': term used in title of Earth Shattering: Ecopoems (ed. Neil Astley; Bloodaxe 2007) ISBN 1-85224-774-6.
* Redstart: An Ecological Poetics by Forrest Gander and John Kinsella (University of Iowa Press, 2012) ISBN 978-1-60938-119-6
* Ecopoetry: a Critical Introduction (ed. J. Scott Bryson; University of Utah Press 2002) ISBN 978-0-87480-701-1.
* The White Poem by Jay Ramsay and Carole Bruce (Rivelin Grapheme Press, 1988) ISBN 978-0-947612-29-0.
* Bosco by Mario Petrucci (Hearing Eye, 1999; 2001) ISBN 1-870841-77-8.
* Heavy Water: a poem for Chernobyl (Enitharmon Press, 2004) ISBN 1-900564-34-3.
* The Thunder Mutters: 101 Poems About the Planet (ed., Alice Oswald; Faber & Faber, 2005) ISBN 978-0-571-21857-8.

## Iné projekty

## Zdroj

Kategória:Poézia
Kategória:Poetické žánre
Kategória:Literatúra v Anglicku
Poľnohospodárska ulica (Bratislava)

**Poľnohospodárska ulica** je ulica v Bratislave, v mestskej časti Vrakuňa.

Poľnohospodárska ulica sa vo Vrakuni križuje sa spolu s deviatimi ulicami a to s Dvojkrížnou, Šíravskou, Kríkovou, Rajeckou, Bučinovou, Jedľovou, Stavbárskou, Domašskou a s Kaméliovou. Na uliciach Šíravská, Estónska a Stavbárska sa nachádzajú zastávky mestskej hromadnej dopravy.

Pomenovaná je po vednom odbore, poľnohospodárstve. V minulosti sa na nej vybudovala prvá maďarská škôlka, ktorá bola v roku 2017 zrekonštruovaná a prerobená na zdravotné stredisko - B. Braun. Ulica prechádza aj pešou zónou.

## Zariadenia
Na ulici sa nachádza: kostol, pošta, posilňovňa, kvetinárstvo, holíčstvo, zmrzlina, potraviny, lekáreň a zdravotné stredisko B-Braun.

## Dopravné spojenie

## Referencie

Kategória:Ulice vo Vrakuni
Signum Regis

**Signum Regis** je slovenská power metalová hudobná skupina založená v roku 2007 basgitaristom a skladateľom Ronniem Königom. Napriek tomu, že sú často označovaní ako power metalová skupina, ich hudbu možno označiť aj ako melodický metal so zameraním na tvrdé strúhavé gitary. Väčšina členov skupiny Signum Regis bola súčasťou metalovej skupiny Vindex.

## História
V roku 2007 založil Ronnie König skupinu Signum Regis a spolu so spevákom Göranom Edmanom začali pracovať na prvom rovnomennom albume, ktorý vyšiel nasledujúci rok cez vydavateľstvo Locomotive Records.

V roku 2015 sa skupina zúčastnila súťaže Spark Fresh Blood organizovanej rockovým časopisom *Spark*, pivovarom Budweiser Budvar a stránkou *Bandzone.cz*. Po vstupe do poslednej dvanástky skupina vystúpila na III. Finálovom koncerte, ktorý sa konal 14. novembra 2015 v Liberci. V januári 2016 boli Signum Regis vyhlásení za víťazov súťaže.

Dňa 11. septembra 2018 skupina na svojej oficiálnej stránke na sociálnej sieti Facebook informovala, že hlavný spevák Mayo Petranin opúšťa skupinu. João „Jota“ Fortinho sa stal novým hlavným spevákom skupiny Signum Regis v júni 2019.

Posledný album *The Seal of a New World* vyšiel 22. novembra 2019 a okamžite získal vynikajúce recenzie z celého sveta.

## Členovia
### Súčasní členovia
* Jota Fortinho – spev
* Ronnie König – basgitara
* Filip Koluš – gitara
* Ján Tupý – klávesy a sprievodné vokály
* Jaro Jančula – bicie

### Bývalí členovia
* Mayo Petranin – spev
* Ado Kaláber – gitara
* Luděk Struhař – bicie
* Adrian Ciel – bicie

### Hosťujúci speváci
* Göran Edman
* Lance King
* Michael Vescera
* Matt Smith
* Daísa Munhoz
* Eli Prinsen
* Samuel Nyman
* Thomas L. Winkler
* David Åkesson

### Iní členovia
* Libor Krivák – sólová gitara (Symphonity)
* Ivo Hofmann – klávesy (Symphonity)
*Magnus Karlsson – gitara

## Časová os

## Diskografia
* *Signum Regis* (2008)
* *The Eyes of Power* (2010)
* *Exodus* (2013)
* *Through The Storm* (EP, 2015)
* *Chapter IV: The Reckoning* (2015)
* *Decennium Primum* (2017)
* *Addendum Primum* (EP, 2017)
* *The Seal of a New World* (2019)

## Referencie

## Externé odkazy
* Oficiálna webstránka
* Oficiálna stránka na sociálnej sieti Facebook
* Oficiálny kanál na YouTube
* Rozhovor v magazíne Metalmania zo 17. novembra 2019

## Zdroj

Kategória:Slovenské heavymetalové hudobné skupiny
Kategória:Powermetalové hudobné skupiny
Kategória:Hudobné skupiny z 2007
Zuzana Karasová

**Zuzana Karasová** môže byť:

* slovenská spisovateľka a historička umenia, pozri Zuzana Karasová (spisovateľka)
* česká archeologička, pozri Zuzana Karasová (archeologička)

Karasová, Zuzana
Vrtivka čerešňová

**Vrtivka čerešňová** (*Rhagoletis cerasi*) je mucha z čeľade vrtivkovité.

Je rozšírená v západnej paleakrtíde. Je to fruktivorný oligofág, má jednu generáciu ročne. Dospelá larva sa zakuklí a prezimuje v pôde. Na jar sa liahnu a po párení samičky kladú do plodov larvy, ktoré spôsobujú červivosť. Ide o významného škodcu, ktorý spôsobuje obrovské škody hlavne na čerešniach. Larvy kladie do rôznych odrôd druhov *[[Prunus avium]], [[Prunus cerasus]]* ale aj rodu *[[Lonicera]]*.

Ide o malú muchu, dospelé jedince sú veľké do 5 mm. Krídla majú typické škvrny. Hlava, štítok (scutellum) a nohy sú žlté, zvyšok hrude čierny.

## Referencie

## Iné projekty

Kategória:Vrtivkovité
Kategória:Škodcovia
Garth Richardson

**Garth** „**GGGarth**“ **Richardson** (* 1960, Kanada) je kanadský hudobný producent a zvukový inžinier. Je spoluzakladateľom Nimbus School of Recording Arts a zakladateľom a vlastníkom nahrávacieho štúdia The Farm Studios.

## Životopis
Je synom kanadského producenta Jacka Richardsona, ktorý produkoval interpretov ako Alice Cooper, The Guess Who, Badfinger a Poco. Vyštudoval strednú školu Georges Vanier Secondary School v meste North York v štáte Ontário. Garth Richardson navrhoval nahrávky skupinám Red Hot Chili Peppers, Nickelback a Mötley Crüe a produkoval nahrávky interpretov Kittie, Rage Against the Machine, Mudvayne, The Melvins a Shihad. Spolu s Bobom Ezrinom a Kevinom Williamsom spoluzakladal Nimbus School of Recording Arts vo Vancouveri v Britskej Kolumbii. Richardson má prezývku „GGGarth“, pretože mierne koktá.

Richardson pôsobí v Nimbus School of Recording Arts vo Vancouveri, pomenovanej po produkčnej spoločnosti jeho otca s názvom Nimbus 9. Medzi umelcov a nahrávky, ktorým sa Richardson venoval, patria:

## Ocenenia
V roku 2005 získal tretiu nomináciu na cenu Juno v kategórii Jack Richardson producent roka, ocenení pomenovanom na počesť Jacka Richardsona.

## Referencie

## Externé odkazy
* GGGarth na Discogs

## Zdroj

Kategória:Kanadskí producenti
Tse-tse

**Tse-tse** (iné názvy: **mucha tse-tse**, **tse-tse mucha**, staršie: **cece**) môže byť v entomológii (skôr neformálne):
*rod Glossina (slovenské názvy: bodavka, neformálne: glosína, staršie: pichavka), pozri Glossina
*bodavka tse-tse (staršie: pichavka cece; lat. *Glossina palpalis*)
*bodavka dobytčia (staršie: pichavka hovädzia; lat. *Glossina morsitans*)

## Zdroje
* Trypanosoma. In: ; tse-tse. In: ; trypanozomiáza. In: 
* ; 
* 
* 
* 
* tse-tse. In:
Bodavka

**Bodavka** (zastarano alebo nevhodne [bohemizmus]: *bodalka*; staršie **pichavka**) je slovenský názov týchto rodov múch:
*Glossina
*Siphona
*Stomoxys

## Zdroje

* 
* 
*  
*
Vladimír Bárta (1939)

**Vladimír Bárta** (* 20. marec 1939, Banská Štiavnica) je slovenský publicista, krajinársky fotograf, spisovateľ literatúry faktu, autor mnohých reprezentačných obrazových kníh o Slovensku. Jeho syn Vladimír je fotograf a publicista.

## Životopis
Rodák z Banskej Štiavnice, absolvoval Strednú priemyselnú školu chemickú v Banskej Štiavnici, Vysokú školu poľnohospodársku v Nitre s doplnkovým štúdiom pedagogiky a žurnalistiku na Filozofickej fakulte Univerzity Komenského v Bratislave. Od roku 1963 žije a tvorí v Banskej Bystrici.

Pracoval na Katedre prírodného prostredia, na Lesníckej fakulte vo Zvolene (19631968), v Laboratóriu pôdohospodárstva v Banskej Bystrici, (19681971), v Československom rozhlase, štúdio Banská Bystrica (19711988), v redakcii Svet práce Praha (19881989) a od roku 1990 pôsobil ako voľný tvorca, fotograf, publicista a editor.

Roku 1993 vytvoril a vlastným nákladom vydal prvú knihu o novo vzniknutom štáte v dvoch jazykových mutáciách *Slovensko – Slovakia* a *Slovensko – Slowakei*, bola vyše roku jedinou publikáciou reprezentujúcou Slovensko. V ďalších rokoch so svojim synom Vladimírom vytvoril 128 obrazových a obrazovo-textových kníh o Slovensku, o slovenských mestách, hradoch, horách, národných parkoch a kultúrnych pamiatkach. Knihy Vladimíra Bártu ani raz nechýbali v národných stánkoch Slovenskej republiky na najvýznamnejších medzinárodných knižných výstavách a veľtrhoch v Európe v Budapešti, Prahe, Varšave, Londýne, Paríži a Frankfurte nad Mohanom.

## Literatúra
**Ako sme tu žili* (2010), AB ART press, Banská Štiavnica

## Externé odkazy
* 

Kategória:Slovenskí fotografi
Kategória:Slovenskí publicisti
Kategória:Slovenskí vydavatelia
Kategória:Slovenskí spisovatelia
Kategória:Absolventi Slovenskej poľnohospodárskej univerzity v Nitre
Kategória:Absolventi Filozofickej fakulty Univerzity Komenského v Bratislave
Kategória:Pracovníci Československého rozhlasu
Kategória:Osobnosti z Banskej Štiavnice
Védické slovanstvo

**Védické slovanstvo**, **védická kultúra**, hnutie známe aj ako **Inglizmus** (), oficiálny názov: **Starodávna ruská Inglistická cirkev pravoslávnych Starovercov-Inglingov** () je odnož slovanského novopohanstva (Rodnoveria) založeného v roku 1990 Alexandrom Chinevičom v meste Omsk, na Sibíri. Prívrženci sa nazývajú „**pravoslávni staroverci**“, alebo „**Inglini**“. Kaarina Aitamurto popísala túto odnož ako hnutie s dobre definovanou doktrínou, autoritatívnym vedením a zameraním na ezoterické učenie.

## Charakteristika
Podľa svojho zakladateľa Inglizmus nezapadá do klasických kategórií chápania náboženstva, ako polyteizmus alebo monoteizmus. Inglini si ctia "predkov" - árijcov , ktorí sú nesprávne nazývaní bohmi. Dominantná tradícia je slovanská, ale Inglizmus integruje aj prvky iných kultúr najmä germánskej, perzskej, indickej a egyptskej. Všetky božstvá sa považujú za prejavy najvyššieho univerzálneho Boha, takže Inglistickú teológiu možno definovať ako monistickú.

Prívrženci Inglizmu veria, že ich učenie pochádza z pôvodnej „ruskej duchovnej kultúry“. Podobne ako iné novopohanské skupiny sa voči kresťanstvu stavajú nepriateľsky, rovnaký postoj majú aj k Islamu.https://www.tartaria.sk/hladanie/vyslo-inde/spolocnost/610-pohanstvo  Učenie Inglizmu je obsiahnuté v posvätných knihách: Slovansko-árijských védach, ktoré sa skladajú z nasledovných častí:

Kniha Svetla

Potvrdenie knihy svetla

Slavianstvo

## Kritika
Kritika tohto hnutia je najmä zo strany historikov a mnohých vetiev slovanských Rodnovercov (napr. Dažbogovi vnuci zo Slovenska, Pohanský kruh z Česka či Velesov kruh z Ruska), keďže je založené na konšpiračných alebo vedecky vyvrátených teóriách, ktoré často znejú až fantasticky. V roku 2014 v Ľubľane boli Inglini definitívne vylúčení zo Slovanského snemu. Samotné slovansko-árijské védy označuje väčšina rodnoverských organizácii a historikov za falzifikáty. Hnutie býva aj terčom kritiky kvôli jeho extrémistickým (najmä antisemitským) názorom a šovinizmu, čomu nasvedčuje aj fakt, že líder tohto hnutia, Alexander Chinevič, mal v minulosti problémy so zákonom kvôli rasizmu. Na Slovensku sú Inglisti niekedy v negatívnom zmysle neformálne a sarkasticky označovaní ako "Ufoslovania".

## Charakter hnutia na Slovensku
Na Slovensku toto hnutie nemá pevnú štruktúru, ani hierarchiu. Priaznivci tohto duchovného smeru sú združení prevažne okolo internetovej stránky www.tartaria.sk, stretávajú sa príležitostne na prednáškach, seminároch alebo spoločných obradoch v prírode.https://www.tartaria.sk/ponimanie/spolocne-akcie 

## Referencie

Kategória:Novopohanstvo
Lesopark Vrakuňa

**Lesopark Vrakuňa** je bratislavský mestský park, nachádzajúci sa v mestskej časti Vrakuňa. 

Park vedie pozdĺž Malého Dunaja až k mestskej časti Ružinov. Nachádza sa tu vyhliadková veža, ohnisko, futbalové ihrisko, náučné tabule, pieskovisko, pump-track, posilňovacie stroje, detské ihriská, no tiež cukráreň, malý bufet pre turistov a cyklistov, parkovisko a toalety. Do parku vedie niekoľko vchodov, z nich najfrekventovanejšie sú z Hradskej, Podunajskej a Brezovej ulice.

Park je vhodný na prechádzky a oddych. Je dobre dostupný zo zastávok mestskej hromadnej dopravy, integrovanej dopravy a železničnej stanice Vrakuňa.

## Dopravné spojenie

## Referencie

## Pozri aj
* Zoznam parkov v Bratislave

Kategória:Parky a záhrady v Bratislave
Kategória:Vrakuňa
Vladimír Bárta

**Vladimír Bárta** môže byť:

* slovenský fotograf, publicista a vydavateľ (* 1939), pozri Vladimír Bárta (1939)
* slovenský fotograf a publicista, syn vyššie menovaného, (* 1974), pozri Vladimír Bárta (1974)

Bárta, Vladimír
Ovca

**Ovca** môže byť:
* v zoológii:
** *ako rod(y)*:
*** slovenský názov rodu *Ovis* (ako konkrétne rodové meno sa však spravidla ako ovca neoznačujú zástupcovia tohto rodu označovaní (aj) ako muflón a niekedy ani zástupcovia označovaní (aj) ako argali a urial), pozri ovca (Ovis) (a muflón, urial, argali)
*** slovenský názov rodov *Ovis* (s vyššie uvedenými prípadnými výnimkami) a *Pseudois* (iný názov: nahur) a prípadne aj rodu *Ammotragus* (iný názov: paovca), pozri ovca (Ovis), nahur a paovca
** samica rodu *Ovis* (prípadne aj rodu *Pseudois* a *Ammotragus*), pozri najmä pod ovca (Ovis)
**ľudovo alebo staršie: ovca domáca (*Ovis aries*)
** príslušník taxónu ovce (pozri nižšie)
* prenesene:
** človek zverený niečiemu vedeniu či niečej starostlivosti, najmä príslušník (kresťanskej) cirkvi, pozri napr. veriaci
** nesamostatný (najmä samostatne neuvažujúci), od niekoho závislý človek, pozri nesamostatnosť, závislosť
** mierny, trpezlivý, pokorný človek, pozri miernosť, pokora, trpezlivosť

**Ovce** môže byť:
* množné číslo slova ovca (pozri vyššie)
* v zoológii v niektorých systémoch:
** staršie: podčeľaď Ovinae [staršie aj: Ovina] (t.j. taxón najčastejšie definovaný takto: (a) len rod Ovis, alebo (b) rody Ovis, Pseudois a Ammotragus, alebo (c) ako bod b plus kozy (uvedené sú tu len recentné taxóny)), občas (najmä v uvedenom význame a) uvádzaná ako čeľaď Ovidae, pozri ovce (podčeľaď)
** tribus Ovini (t.j. taxón tvorený rodmi *Ovis* a *Budorcas* (Budorcas je po slovensky takin)), pozri ovca (Ovis) a takin
** zastarano: divízia Ovini (pozostáva z podčeľadí Euceratherinae, Ovibovinae a Ovinae)

## Pozri aj
*OVCE.sk

## Zdroje
Balkan

**Balkan** môže byť:
*zastarano (alebo v niektorých cudzích jazykoch): Balkán 
*bulharský výrobca motocyklov, pozri Balkan (motocykel)
*bulharský časopis v 19. stor., pozri Balkan (časopis)

## Zdroje
Štefánikovo nábrežie

náhľad|Vojenská prehliadka pri oslavách 75. výročia SNP v auguste 2019

**Štefánikovo nábrežie** je ulica v Banskej Bystrici.

## Poloha
Nábrežie sa nachádza v centrálnej časti mesta. Začína sa pri Národnej ulici pokračovaním Štadlerovho nábrežia, križuje Kapitulskú, 9. mája a pokračuje Stavebnou. Vedie popri Hrone. Nábrežím vedie cesta I/66.

## Referencie

## Pozri aj
* Zoznam ulíc a námestí v Banskej Bystrici

Kategória:Ulice v Banskej Bystrici
Kategória:Banská Bystrica (mestská časť)
Kategória:Nábrežia na Slovensku
Nábrežie
Pavilhão João Rocha

**Pavilhão João Rocha** () je viacúčelová športová hala s kapacitou 3 000 miest, ktorá sa nachádza v Lisabone v Portugalsku. Svoje súťaže tu hrajú futsalové, hádzanárske, basketbalové, hokejové a volejbalové mužstvá Sporting CP.

## Externé odkazy
* Oficiálna stránka klubu

Kategória:Športové haly
Kategória:Šport v Lisabone
Kategória:Stavby v Lisabone
Kategória:Architektúra z 2017
Vodná elektráreň Beauharnois

náhľad|Elektráreň v roku 2014
náhľad|Stavba prvej fázy projektu v roku 1930
**Vodná elektráreň Beauharnois** (, ) je prietoková vodná elektráreň vybudovaná na Rieke svätého Vavrinca v kanadskej provincii Quebec. Elektráreň bola vybudovaná v troch fázach, a je zložená z 36 vodných turbín s maximálnym výkonom 1 903 MW elektrickej energie. Výstavba elektrárne začala v roku 1930 a bola dokončená v roku 1961.

V roku 1990 bola elektráreň vyhlásená na jednu z Národných historických pamiatok Kanady (*National Historic Sites/Lieux historiques nationaux du Canada*).

## Referencie

## Iné projekty

## Zdroj

Beauharnois
Kategória:Hydro-Québec
Kategória:Rieka svätého Vavrinca
Kategória:Vzniklo v 2003
Kategória:Montérégie
Kategória:Prietokové vodné elektrárne
Železničná ulica (Bratislava)

**Železničná ulica** je ulica v Bratislave, v mestskej časti Vrakuňa.

Železničná ulica spája mestské časti Vrakuňa a Podunajské Biskupice. Križuje sa spolu s trinástimi ulicami a to s Ráztočnou, Dvojkrížnou, Čiližskou, Kríkovou, Jedľovou, Žitavskou, Domašskou, Rajčianskou, Bodvianskou, Kaméliovou, Toplianskou, Stavbárskou a Hradskou. Na uliciach Železničná, Čiližská, Žitavská a Stavbárska sa nachádzajú zastávky mestskej hromadnej dopravy.

## Zariadenia
Služby:
* Základná škola
* Materská škola

## Dopravné spojenie

## Referencie

Kategória:Ulice vo Vrakuni
Bol raz jeden tato

***Bol raz jeden tato*** je česko-slovenský veršovaný animovaný seriál o vzornom tatovi a jeho dvoch dcérach. Seriál bol vyrobený v rokoch 1981 až 1984. Hudbu k seriálu skomponoval Ali Brezovský, komentár nahovorili Emília Tomanová, Eva Kvietiková a Július Satinský. Seriál režíroval František Jurišič, scenár napísal Tomáš Janovic.

## Časti

# „Rozprávka o nových šatách“
# „Rozprávka o drevenom tatovi“
# „Rozprávka o kúzelníckej paličke“
# „Rozprávka o pletení“
# „Rozprávka o vyzváňajúcom tatovi“
# „Rozprávka o ríši Horúčkovo“
# „Rozprávka o náprstku“
# „Zaváraniny“
# „Teta guma“
# „Tatove výlety“
# „Jeleňvízor“
# „Tatova sliepka“
# „Betónové mesto“
# „Tánin nos cestuje“

## Externé odkazy

* 

Kategória:Detské filmy a seriály
Kategória:Česko-slovenské kreslené seriály
NEOMA Business School

náhľad|Logo
[náhľad|Škola v [Rouene]]
**NEOMA Business School** je európska podnikovohospodárska škola pôsobiaca v Paríži, Rouene a Reimse. Bola založená v roku 2013.

## Charakteristika
NEOMA je trojnásobne akreditovaná inštitúciami AMBA, EQUIS a AACSB. Škola má cca 62 500 absolventov. Významnými absolventmi sú Shi Weillang (generálny riaditeľ Huawei vo Francúzsku) a Wilfried Guerrand (Hermès).

## Umiestnenia v rebríčkoch
V roku 2019 sa program *Master in Management* umiestnil na štyridsiatom treťom mieste v globálnom rebríčku Financial Times.

## Referencie


## Externé odkazy
* Oficiálna stránka 
* Stránka absolventov

Kategória:Súkromné vysoké školy vo Francúzsku
Kategória:Školy v Paríži
Kategória:Rouen
Kategória:Reims
Mrežovka Archerova

**Mrežovka Archerova** (iné názvy: **kvetovec Archerov**, **mrežovka kvetovitá**, **mrežovka hviezdovitá**; lat. *Clathrus archeri*) je huba z čeľade Clathraceae.

Je pôvodom z Austrálie a Nového Zélandu. Do Európy bola zavlečená na začiatku 20. storočia (pravdepodobne s importom ovčej vlny). Dnes je jej výskyt bežný aj na Slovensku. Rastie na jar a na jeseň.

V zárodku má tvar vajíčka. Potom sa vyvinie do hviezdicového tvaru so 4 až 8 ramenami. Ramená sú ružovo-červené s čiernymi škvrnami. Hnilobne zapácha aby prilákala muchy, ktoré prenášajú jej slizké spóry. Je nejedlá, ale v Ázii sa konzumuje plodnica v ranom štádiu.

## Referencie

## Iné projekty

Kategória:Hadovkotvaré
Kostol svätej Trojice (Stratford-upon-Avon)

**Kostol svätej Trojice** () je gotický anglikánsky kostol zo začiatku 13. storočia nachádzajúci sa na ulici Old Town v centre mesta Stratford-upon-Avon v grófstve Warwickshire v Anglicku v Spojenom kráľovstve. Má priznaný štatút kultúrnej pamiatky.

## Dejiny a charakteristika
Budova bola postavená na mieste, kde už predtým stál kláštor z 9. storočia.

Základy budovy vrátane spodnej časti veže boli postavené na začiatku 13. storočia, pravdepodobne v roku 1210 v slohu ranej anglickej gotiky. Budova je postavená v tvare kríža. V 14. storočí bola dokončená loď, boli postavené arkády a uličky v budove a ďalšie časti kostolnej veže v slohu dekoratívnej anglickej gotiky. Presbytérium, cimburie severná veranda a západná časť lode boli dokončené v slohu tzv. kolmej anglickej gotiky ku koncu 15. storočia. Ako materiál boli pri výstavbe použité miestne druhy kameňov a to predovšetkým vápenca. Vrchná časť veže bola ku kostolu pristavaná v roku 1763. Je dielom Williama Hiorneho z Warwicku a bola zhotovená podľa návrhu Timothyho Lightolera. Reštaurácie kostola prebiehali v rokoch  1836 – 1837 a v rokoch 1839 – 1841 pod vedením architekta Harveyho Egintona z Worcesteru  a v rokoch 1884 – 1898 pod vedením Georgea Fredericka Bodleyho a Thomasa Garnera.

Na zoznam kultúrnych pamiatok Anglicka v kategórii I bola budova zaradená 25. októbra 1951. Zápis bol zdôvodnený štyrmi hlavnými dôvodmi a to:

#Historický záujem – miesto je pohrebným miestom Williama Shakespearea
#Zachovanie historických tkanín – v kostole sa nachádzajú vzácne tkaniny z 13., 14., 15. a 16. storočia
#Architektonický záujem – architektonická hodnota budovy vrátane úprav z 19. storočia, ktoré predstavujú dôležitú fázu histórie budovy
#Umelecký záujem – vysoká úroveň remeselnej zručnosti prezentovaná na tkaninách v kostole, ako stredovekých, tak aj na tkaninách z 19. storočia.

## Zaujímavosti
* Cintorín v kostolnom areáli je pohrebným miestom Williama Shakespearea.
* Kostol je zároveň miestom, kde bol William Shakespeare pokrstený.
* Ide o jeden z najnavštevovanejších kostolov v Anglicku.

## Galéria

STRTFRD-ChurchOfTheHolyTrinity04.jpg|Celkový pohľad na kostol
STRTFRD-ChurchOfTheHolyTrinity03.jpg|Cintorín v areáli kostola
STRTFRD-ChurchOfTheHolyTrinity02.jpg|Pohľad na jedno z krídiel budovy a kostolnú vežu
STRTFRD-ChurchOfTheHolyTrinity01.jpg|Pohľad na kostol z cintorína
STRTFRD-ChurchOfTheHolyTrinity06.jpg|Pohľad ku kostolu cez rieku Avon
Stratford-upon-Avon, Church of the Holy Trinity 02.jpg|Pohľad na bočnú fasádu
Plan-trinity-church.jpg|Plán kostola
Church of the Holy Trinity, Stratford-upon-Avon 2010 PD 3.JPG|Interiér kostola svätej Trojice
ShakespeareMonument.JPG|Shakespearerov pohrebný pamätník v interiéri kostola
Die Gartenlaube (1863) b 508 2.jpg|Kostol na maľbe z roku 1863


## Referencie

Kategória:Kultúrne pamiatky v Anglicku
Kategória:Kostoly v Anglicku
Kategória:Gotické stavby v Anglicku
Kategória:Stavby vo Warwickshire
Kategória:Architektúra z 1210
Kategória:Stratford-upon-Avon
Kategória:Kostoly zasvätené Najsvätejšej Trojici v Spojenom kráľovstve
Mahulena Bočanová

**Mahulena Bočanová** (* 18. marec 1967, Praha) je česká herečka. Je dcérou architekta Jana Bočana.

## Život
Vyštudovala Pražské konzervatórium, odbor hudobno-dramatický. Popri škole nastúpila v Národnom divadle do hier *[[Vassa Železnovová]]* a *[[Rozbitý džbán (Vostřák)|Rozbitý džbán]]*, o dva roky neskôr do Činoherného klubu v hrách *[[Ivanov (hra)|Ivanov]]*, *[[Obsluhoval jsem anglického krále]]*, *[[Žebrácká opera]]*, *[[Pitvora]]*, *[[Dům (hra)|Dům]]*, *[[Lesoduch]]*. Po revolúcii odišla na Cyprus, po niekoľkých rokoch sa vrátila a účinkovala v hre režiséra Krobota *[[Sex noci svatojánské]]*. V súčasnej dobe vystupuje v Činohernom klube v hre *[[Dámský krejčí]]*.

Pravidelne vystupuje tiež v súkromnom divadelnom súbore Háta, kde hrala v predstaveniach *Prolhaná Ketty*, *Láska, sex a žárlivost*, *Klíče na neděli*, *Rozmarný duch*, *To byl teda silvestr!*. Teraz hrá v divadelných hrách *Světáci*, *Vztahy na úrovni*, *Do ložnice vstupujte jednotlivě!*, *Hvězdné manýry* a v najnovšej komédii *Zamilovaný Sukničkář*.

## Televízia a film
Na televíznych obrazovkách sa objavila v seriáli *[[Chalupáři]]*, ďalej vo filme *[[Bohoušův syn]]*, alebo v seriáloch *[[Pan Tau]], [[Lucie, postrach ulice (seriál)|Lucie, postrach ulice]], [[Návštěvníci]], [[O nejchytřejší princezně]], [[Jak se princ učil řemeslu]], [[O princi, který měl o kolečko víc]], [[Golet v údolí]], [[Kouzelný měšec]], [[Tábor padlých žen]] alebo [[Post coitum]]*. Objavila sa tiež v retro seriáli *[[Vyprávěj]], [[Mazalové]], [[Všechny moje lásky (seriál)|Všechny moje lásky]], [[Stopy života]], [[Ordinace v růžové zahradě|Ordinace v růžové zahradě 2]].*

Do povedomia najmä českých televíznych divákov sa zapísala aj svojim účinkovaním v relácii Českej televízie *[[StarDance...když hvězdy tančí]]* (ako účinkujúca v roku 2006 a ako porotkyňa v roku 2007).

Od januára 2008 je hlasom zvukovej grafiky Českého rozhlasu 1 – Rádiožurnálu.

## Filmografia (výber)

### 1975
* seriál *[[Chalupáři]]*

### 1983
* *[[Lucie, postrach ulice]]* – Lída z Osvaldovej partie
* *[[...a zase ta Lucie!]]* – Lída z Osvaldovej partie

### 1984
* *[[Výbuch bude v pět]]* – Bíba

### 1987
* *[[O nejchytřejší princezně]]* – najmúdrejšia princezná
* *[[O podezíravém králi]]* – kráľovná Charlotta
* *[[Podivná nevěsta]]* – Serpencia

### 1996
* *[[Kouzelný měšec]]* – Bludimíra (réžia Václav Vorlíček)

### 2004
* *[[Post coitum]]* – Messalina (réžia Juraj Jakubisko)

### 2008
* *[[Kozí příběh]]* – Máca (réžia Jan Tománek)

### 2012
* *[[Kozí příběh se sýrem]]* – Máca (réžia Jan Tománek)

### 2009 – 2013
* seriál *[[Vyprávěj]]* – Milada

## Referencie


## Iné projekty

## Externé odkazy
* Oficiálne stránky
* 
*  (*Kinobox.cz*)
* 
* 
* Slávne mamičky – Mahulena Bočanová
* Lesk a bieda odlišnosti Mahuleny Bočanovej

## Zdroj

Kategória:České filmové herečky
Kategória:České divadelné herečky
Kategória:České televízne herečky
Kategória:Osobnosti z Prahy
Radcliffe Camera

**Radcliffe Camera** je neoklasicistická budova vedeckej knižnice patriaca ku komplexu Oxfordskej univerzity z prvej polovice 18. storočia ležiaca na námestí Radcliffe Square v centre mesta Oxford v grófstve Oxfordshire v Anglicku v Spojenom kráľovstve. Má priznaný štatút kultúrnej pamiatky.

## Charakteristika a dejiny
Budova bola postavená v rokoch 1737 – 1749 z dotácií Dr. Johna Radcliffa na základe plánov Jamesa Gibbsa, Williama Townesenda a Williama Smitha.

Celková ceny výstavby dosiahla čiastky 40 000 libier. Dr. John Radcliff, ktorý bol významným anglickým lekárom daroval peniaze na výstavbu knižnice ešte dva roky pred jeho smrťou v roku 1714. Vo svojej poslednej vôli určil, že za jeho majetok má byť kúpený pozemok, postavená budova knižnice, zakúpené knihy a najatý pracovník. S plánováním budovy sa začalo v roku 1721 a súťaže sa zúčastnilo veľké množstvo architektov. V roku 1734 booli vybraní dvaja architekti (James Gibbs a Nicholas Hawksmoor), aby predložili finálne plány. Z nich bol nakoniec vybraný na realizáciu stavby James Gibbs. Budova bola fakticky dokončená už v roku 1748, oficiálne otvorená však bola v roku 1749. Oficiálny otvárací ceremoniál prebehol 13. apríla 1749. Pri stavbe budovy bol použitý lokálny materiál, spodná časť budovy bola postavená z headingtonského vápenca a vrchná časť z tayntonského vápenca. V roku 1863 boli zrenovované arkády a severný vchod do budovy. V roku 1913 prebehla reštaurácia budovy pod vedením Sira Thomasa Grahama Jacksona.

Až do druhej polovice 19. storočia budova niesla názov Radcliffe Science Library, v roku 1860 však prešla pod správu Bodleian Library  a bola premenovaná na Radcliffe Camera. V tej dobe bola aj veľká časť kolekcie kníh premiestnená do iných univerzitných knižníc a nadzemné časti budovy sú využívané predovšetkým ako čitáreň. Pod budovou sa nachádzajú podzemné priestory, kde sa nachádza približne 600 000 kníh.

Na zoznam kultúrnych pamiatok Anglicka v kategórii I bola budova zaradená 12. januára 1954.

## Zaujímavosť
* Budova je považovaná za najikonickejšiu stavbu Oxfordu.

## Galéria
 
Bodleian Library.jpg|Pohľad na budovy zvrchu
Dome of the Radcliffe Camera with snow.jpg|Detail kupole budovy
Oxford - Redcliff Camara, a Reading room of Bodleian library of university02.jpg|Detail z fasády
Radcliffe Camera, Oxford; interior of the library showing st Wellcome V0014212.jpg|Interiér budovy
Radcliffe2ndlevel.jpg|Na druhom poschodí v interiéri budovy
The Sheldonian Theatre, Oxford. Line engraving, 1807 (detail Wellcome V0004026.jpg|Budova na kresbe z roku 1807


## Referencie

Kategória:Kultúrne pamiatky v Anglicku
Kategória:Neoklasicistické stavby v Anglicku
Kategória:Stavby v Oxfordshire
Kategória:Oxfordská univerzita
Kategória:Architektúra z 1749
Alfréd Bollardt

**Alfréd Bolladrt** (* 8. december 1916, Podlanig, Rakúsko-Uhorsko† 6. február 2015, Modra, Slovensko) bol slovenský hokejista.

Niekdajší obranca Slovana, ktorý víťazným gólom v súboji s Prostějovom zariadil pred takmer šesťdesiatimi rokmi postup bratislavského klubu do celoštátnej ligy, prežil mladosť v Malackách, hokejovú kariéru v Bratislave, ale zvyšok života trávil v Modre.

Narodil sa 8. decembra 1916 na rakúsko-talianskom pohraničí v meste Podlanig, odkiaľ sa s rodičmi presťahoval do Malaciek. Dres 1. ČsŠK Bratislava obliekol po prvý raz už v sedemnástich rokoch. Onedlho založil spolu s bratom Walterom hokejový klub v Malackách, kde obaja pôsobili.

Do Slovana sa útly obranca vrátil v 32 rokoch a v defenzíve vytvoril dvojicu s Rudolfom Horským. Hrával aj v OAP, VŠ, HC a TŠKNB Bratislava, vo Švajčiarsku nastúpil za reprezentáciu Slovenska.

Zomrel v roku 2015 vo veku 98 rokov.

## Referencie

Kategória:Slovenskí hokejisti
Kategória:Hráči HC Slovan Bratislava
Kudu

**Kudu** môže byť:
* slovenské rodové meno druhov kudu veľký (lat. *Tragelaphus strepsiceros* alebo *Strepsiceros strepsiceros*), kudu malý (lat. *Tragelaphus imberbis* alebo *Ammelaphus imberbis*), kudu horský (= nyala horská; lat. *Tragelaphus  buxtoni*) a kudu močiarny (=sitatunga, hôrnik sitatunga; lat. *Tragelaphus spekii*), pozri kudu veľký, kudu malý, kudu horský a kudu močiarny
* slovenské rodové meno druhov kudu veľký a kudu malý, synonymum: antilopa skrutkorohá, pozri kudu veľký a kudu malý
* iný slovenský názov druhu kudu veľký, pozri kudu veľký

## Zdroje
Srećko Mustagrudić

Ing. **Srećko Lola Mustagrudić**, v slovenčine prepis aj **Srečko Mustagrudič** (* 14. september 1952, Mostar – † 9. marec 2020, Piešťany) bol bosniansko-slovenský podnikateľ, galerista a významný balkánsky zberateľ umeleckých diel, dlhodobo pôsobiaci v Piešťanoch. Bol označovaný za najvýznamnejšieho mostarského zberateľa umenia, zberateľstvu sa venoval viac než 50 rokov.

## Životopis
Narodil sa v Mostare vo vtedajšej Juhoslávii. Bol moslim, avšak považoval sa za kozmopolitného človeka, jeho manželka Javorka Mustagrudić bola kresťanka chorvátskej etnicity. Jeho strýkom bol známy bosniansky maliar Mustafa Ico Voljevica. Väčšina jeho obrazov bola počas vojny zničená, ďalšie sa Mustagrudićovi podarilo zozbierať a neskôr vystaviť. Kvôli vojne v bývalej Juhoslávii Mustagrudićovci emigrovali začiatkom 90. rokov 20. storočia na Slovensko, kde sa usadili v Piešťanoch. Na Slovensko dorazil v júli 1993, potom, čo kvôli bombardovaniu zhorel ich rodinný dom aj so zbierkou 860 obrazov. V roku 1998 si v Piešťanoch od mesta prenajal bývalý fotoateliér. Tu v roku 1999 otvoril galériu Café Art Gallery, ktorá sa stala na prelome tisícročí hlavným miestom výstav v meste.
 
Usiloval sa o popularizáciu Bosny a Hercegoviny na Slovensku a naopak, ako aj o zbližovanie moslimov a kresťanov. V priebehu svojho vyše dvadsaťročného pôsobenia v úlohe galeristu a organizátora výstav spolupracoval so Slovenským paralympijským výborom a jeho predsedom Jánom Riapošom. Okrem svojej Café Art Gallery organizoval výstavy aj v iných mestách SR či Bosny a Hercegoviny. V Piešťanoch zorganizoval okrem iného výstavy fotografií bývalého ministra zahraničných vecí Pavla Demeša či vtedajšieho prezidenta SR, Rudolfa Schustera. 

V septembri 2006 pripravil v rodnom Mostare podujatie *Dni Piešťan* spojené s viacerými výstavami, vrátane obrazov svojho strýka Voljevicu. Jeho posledná veľká výstava, *Povratak anđela* (Návrat anjela), opäť aj s Voljevevicovými obrazmi, sa konala v júni 2019 v Sarajeve za účasti veľvyslanca SR v Bosne a Hercegovine Martina Kača, Riapoša, ministerky kultúry SR Ľubice Laššákovej či bývalého predsedu vlády Roberta Fica. Mustagrudić v tom čase odmietol, že by Fica na výstavu osobne pozval. 

Mustagrudić zomrel 9. marca 2020 po dlhej ťažkej chorobe. Pohreb sa bude konať 14. marca 2020 na Bratislavskom cintoríne v Piešťanoch.

## Osobný život
Mustagrudić bol ženatý, mal dve dcéry.

## Ocenenia
* Cena primátora mesta Piešťany (2000, 2004) 
* Vyznamenanie ministra zahraničných vecí SR Miroslava Lajčáka za šírenie dobrého mena Slovenska v zahraničí

## Referencie


Kategória:Osobnosti z Mostaru
Kategória:Bosnianske osobnosti v kultúre
INSEAD

**INSEAD** (*Institut européen d'administration des affaires*) je európska podnikovohospodárska škola pôsobiaca sa vo Fontainebleau, v Singapure a v Abú Zabí. Bola založená v roku 1957.

## Charakteristika
INSEAD je trojnásobne akreditovaná medzinárodnými inštitúciami AMBA, EQUIS a AACSB. Škola má cca. 50 000 absolventov. Významnými absolventmi sú Geert Hofstede a Sam Rainsy.

## Umiestnenia v rebríčkoch
V roku 2019 sa program MBA umiestnil na prvom mieste v globálnom rebríčku Financial Times.

## Referencie


## Externé odkazy
* Oficiálna stránka

Kategória:Súkromné vysoké školy vo Francúzsku
Kategória:Fontainebleau
Turra 30

náhľad|Turra 30, detailný pohľad
náhľad|Turra 30 inštalovaná na vozidle BMP-1
náhľad|Turra 30, pohľad zozadu
**Turra 30** je bezosádková veža pre ľahké obrnené vozidlá vyvinutá a vyrábaná spoločnosťou EVPÚ a.s., Nová Dubnica.

Ide o diaľkovo ovládanú bojovú vežu určenú pre použitie na ľahkých kolesových a pásových obrnených a bojových vozidlách. Prioritne sa používa na bojových vozidlách pechoty, ktoré sú určené k plneniu bojových a špeciálnych úloh.

Hlavnou zbraňou je  kanón a je možné vykonať zástavbu 2A42, prípadne vo verzii slovenskej modernizácie GTS-30 a tiež Mk.44 Bushmaster. Spriahnutý guľomet môže byť kalibru 7,62 alebo . Odmer zbrane je 360° a námer je možný v elevácii −10° az +70°. Odpaľovacie zariadenie PTRS je schopné využiť rakety 9M113 Konkurs alebo Spike. Veža využíva gyroskopickú stabilizáciu vo dvoch rovinách a súčasťou veže je aj osem vrhačov zadymovacích granátov. Optoelektornické vybavenie je použité infračervená kamera, laserový diaľkomer a TV kamera.

Celkové rozmery bez zbrane sú dĺžka , šírka  a výška . Hmotnosť veže je  a základná odolnosť je STANAG 4569, Level 1, s možnosťou použitia doplnkového pancierovania.

**Turra30 COAPS** je verzia veže osadená na vozidle BVP-M. V tomto vozidle má veliteľ samostatný strelecký zameriavač, má schopnosť prevzatia streľby veliteľom, nakoľko bezposádková veža TURRA-30 COAPS umožňuje veliteľovi v ručnom pracovnom móde presne sledovať statické aj pohyblivé ciele a viesť proti ním streľbu z palebného postavenia aj počas pohybu, inými slovami (HUNTER-KILLER). Nezávisle od strelca môže veliteľ pozorovať priestor a vyhľadávať ciele s týmto autonómnym zameriavačom. Oba zameriavacie systémy sú vybavené infračervenou kamerou Tilde A z rozlíšením 640x480 pixelov od spoločnosti Leonardo a TV kamerou a laserovým diaľkomerom.

Zástavba veže bola vykonaná v Ozbrojených silách pre bojové vozidlo pechoty BVP-M, bojové prieskumné vozidlo BPsVI a na prototype BOV 8x8 Vydra. Ďalšie inštalácie prebehli so zahraničnými partnermi na IFV Corsac 8x8, Scipio 8x8, na pakistanskom IFV Viper a na MRAP JAIS 6x6 zo Spojených arabských emirátov.

## Používatelia
 Slovensko

## Pozri aj
*Patria AMV
*BVP-M

## Referencie

Kategória:Slovenské zbrane
Štefan Barták

Ing. **Štefan Barták**, CSc. (* 22. júl 1940 – † 9. jún 2019) bol slovenský politický a verejný činiteľ, primátor Bratislavy, poslanec Slovenskej národnej rady a člen Ústredného výboru Komunistickej strany Slovenska.

Od roku 1966 pôsobil v rôznych technických a politických funkciách.

V druhej polovici sedemdesiatych rokoch 20. storočia pôsobil Štefan Barták ako vedúci tajomník Okresného národného výboru Bratislava I., odkiaľ v roku 1980 postúpil na post tajomníka Mestského výboru KSS v Bratislave (do roku 1986). Od roku 1982 bol členom Ústredného výboru KSS, kde zotrval až do konca roka 1989.

21. februára 1986 bol na mimoriadnom zasadnutí Národného výboru hlavného mesta SSR Bratislavy zvolený za primátora. Na post nastúpil po Ladislavovi Martinákovi, ktorý bol primátorom Bratislavy od roku 1969. Počas Bartákovho pôsobenia na poste primátora hlavného mesta sa v roku 1986 začalo napr. s výstavbou novej budovy SND, do užívania bol odovzdaný posledný úsek západnej radiály, ktorý smeroval z Rusoviec na Most SNP, bola dokončená stavba nemocnice s poliklinikou na Šmidkeho ulici (dnes Ružinovská) a pod.

Na začiatku roku 1990 sa v Bratislave konala demonštrácia za jeho odstúpenie. V úrade zotrval do 1. marca 1990. Vo funkcii ho nahradil Roman Hofbauer, ktorý viedol hlavné mesto až do prvých demokratických volieb do orgánov samospráv v novembri 1990.

Vo volebnom období 19861990 bol aj poslancom Slovenskej národnej rady za volebný obvod č. II (Petržalka). Pôsobil v parlamentom výbore pre priemysel a stavebníctvo a neskôr aj vo výbore pre životné prostredie. V tomto období bol aj členom pracovnej skupiny, ktorá mala pripraviť nový zákon o hlavnom meste. Na začiatku roku 1990 bol spolu s ďalšími vysokopostavenými členmi komunistickej strany zbavený poslaneckého mandátu.

## Referencie

Kategória:Slovenskí politici
Kategória:Slovenskí komunálni politici
Kategória:Primátori Bratislavy
Kategória:Poslanci SNR
Kategória:Politici KSS
Magnus Carlsen

**Sven Magnus Øen Carlsen** (* 30. november 1990, Tønsberg, Nórsko) je nórsky šachista, od roku 2002 majster FIDE (FM), od roku 2003 medzinárodný majster (IM) a od roku 2004 šachový veľmajster (GM). Po Karjakinovi je Carlsen druhým najmladším veľmajstrom šachovej histórie. Víťazstvom nad Višvanátanom Ánandom roku 2013 sa stal majstrom sveta v šachu, pričom titul niekoľkokrát obhájil v rokoch 2014 (CarlsenÁnand), 2016 (CarlsenKarjakin), 2018 (CarlsenCaruana) a 2021 (CarlsenNepomňaščij). V júli 2022 oznámil, že na ďalších Majstrovstvách sveta v roku 2023 už svoj titul majstra sveta obhajovať nebude.

FIDE ELO rating má 2856, čo z neho robí prvého hráča svetového rebríčka (k 28. 12. 2021).

## Referencie

## Iné projekty

Kategória:Nórski šachisti
Kategória:Medzinárodní veľmajstri
Kategória:Šachoví veľmajstri
Kategória:Majstri sveta v šachu
Tomáš Bakóc

**Tomáš Bakóc** (v staršej literatúre aj **Tomáš Bakócz**, ; * 1442, Ardud (hist. Erdőd), Sedmohradsko, Uhorsko† 15. jún 1521, Ostrihom, Uhorsko) bol uhorský rímskokatolícky biskup a kardinál, arcibiskup ostrihomský a prímas uhorský, radca kráľov Mateja Korvína a Vladislava II. Jagelovského.

## Biografia
Bol synom obyčajného poddaného Františka Bakóca, ktorý bol pravdepodobne kolárom. Študoval na dominikánskej škole v sedmohradskom meste Satu Mare, od roku 1464 filozofiu na univerzite v Krakove. Neskôr študoval aj v talianskej Ferrare a právo v Padove.

Od roku 1474 bol biskupským kancelárom pri biskupovi Rangonim. Od roku 1483 bol už tajomníkom kráľa Mateja Korvína. V rokoch 14911505 bol kráľovským kancelárom. V rokoch 14861491 bol győrským biskupom, v rokoch 14911498 jágerským biskupom, koncom roku 1497 sa stal ostrihomským arcibiskupom. V roku 1500 bol pápežom Alexandrom VI. menovaný za kardinála a v roku 1507 za benátskeho patriarchu. V roku 1513 bol Levom X. menovaný patriarchom konštantínopolským (carihradským).

Bol najvyšším cirkevným predstaviteľom za vlády Vladislava II. a jeho syna Ľudovíta II. Zo svojich cirkevných benefícií sa významne obohatil (v pozostalosti nechal 40 000 dukátov a 300 centov strieborného riadu). Viedol veľmi nákladný život, nechal prestavať chrámy a biskupské paláce v Jágri a v Ostrihome. Niektoré stavby už nesú znaky nového renesančného umenia (najkrajším príkladom ranej renesancie je jeho vlastná pohrebná kaplnka v ostrihomskej katedrále).
náhľad|vľavo|Pohrebná kaplnka arcibiskupa Bakóca v ostrihomskej katedrále

Po smrti pápeža Alexandra VI. sa uchádzal o zvolenie za pápeža, ale neúspešne. Kandidoval aj po smrti pápeža Júliusa II. v roku 1513, viedol konkláve, ale za pápeža opäť nebol zvolený. Nový pápež Lev X. ho aspoň menoval za konštantínopolského patriarchu a udelil mu aj titul pápežského legáta v pripravovanej križiackej výprave proti osmanským Turkom. Koncom apríla 1514 v Uhorsku vyhlásil pápežskú bulu o zvolaní križiackej výpravy proti Turkom. Pod Budínom zhromaždení sedliaci, remeselníci a drobní zemani sa však začali búriť, a tak boli rýchlo odvedení na južné hranice, kde sa ich nespokojnosť preliala do živelného protifeudálneho povstania (viedol ho zeman Juraj Dóža). Arcibiskup Bakóc sa ostro postavil proti vzbúrencom a podporoval tvrdú vojenskú akciu proti nim (a neskoršiu premenu ich sociálneho statusu z poddaných na nevoľníkov, ktoré bolo zakotvené v novom zákonníku, v tzv. *Tripartite*).

Po smrti Vladislava II. Jagelovského jeho moc a postavenie v politickom živote Uhorska poklesla.

Zomrel v Ostrihome, kde je aj pochovaný.

## Iné projekty

## Literatúra
* 

Kategória:Rímskokatolícki biskupi
Kategória:Arcibiskupi Ostrihomskej arcidiecézy do roku 1918
Kategória:Biskupi Jágerskej diecézy do roku 1918
Kategória:Uhorskí kardináli
Kategória:Uhorskí šľachtici
Monika Bagárová

**Monika Bagárová** (* 5. júl 1994, Brno) je česká speváčka.

## Životopis
Spievala rada už od detstva. Roku 2009 sa zúčastnila súťaže *[[Česko Slovenská SuperStar]]*. Svojim dobrým hlasom a hudobnou vyzretosťou si rýchlo získala sympatie divákov i poroty a postúpila do finále. O niekoľko mesiacov po tejto súťaži, roku 2010, začala spolupracovať s Robom Opatovským a ich duet, pieseň *Prší*, mal obrovský úspech ako na serveri YouTube, tak aj vo vysielaní MTV, kam sa prebojoval.

Nasledujúci rok 2011 sa stal pre Moniku zlomovým, vydáva svoj debutový album *Shining*, na ktorom je 11 sólových piesní. Na albume sa tiež nachádza pieseň z rozprávky *Čertova nevěsta*, ktorú režíroval Zdeněk Troška, ​​s názvom *Ve Dvou*. Ďalšia pieseň z tejto rozprávky, song *Chci*, naspievala Monika s Benom Cristovao. Jej celoročná snaha bola po zásluhe odmenená a Monika získala titul *Skokan roka 2011*, na odovzdávaní cien Český slavík Mattoni. Roku 2012 ju obsadil režisér Ján Sebechlebský do romantického filmu *Definícia lásky*.

Roku 2013 vydáva Monika nový song *Let Me Love U*, ktorý je predzvesťou ďalšieho, druhého albumu. K tejto piesni natáča tiež, v spolupráci s *Kunes video production*, videoklip. Roku 2014 prišla na niekoľko dní na Slovensko, kde so svojím kamarátom *Igorom Kmeťom* natočila duet k piesni *Skús zabudnúť*. Stala sa tiež tvárou letnej súťaže Európy 2 o zájazdy na ostrov Ibiza. V tom roku natáča aj letnú mix k svojej piesni *Let Me Love U*, s DJ Brianom.

Monika Bagárová účinkovala tiež v mnohých reláciách, napr. v *Show Jana Krausa*, *Všechnopárty*, *StarDance aneb když hvězdy tančí*. V roku 2020 sa stala porotkyňou v *SuperStar*.

Od decembra 2018 bol partnerom Moniky Bagárovej zápasník Machmud Muradov. Počas Vianoc v roku 2019 verejne oznámili, že čakajú dieťa. Dňa 27. mája 2020 sa im narodila dcéra Rumia. V decembri 2021 Bagárová oznámila koniec ich vzťahu.

## Diskografia
### Štúdiové albumy
*2017: *Flashback*
*2011: *Shining*

### Single
*2020: „Like“ (Monika Bagárová ft. Natalii) 
*2019: „Stay“ (D-Fly ft. Monika Bagárová)
*2019: „Sestra“ (Monika Bagárová ft. Natalii) 
*2019: „Viva La Vida“ (Jan Bendig a Monika Bagárová)
*2019: „Zůstaň se mnou“ (Monika Bagárová ft. Markéta Konvičková)
*2018: „Offline“
*2017: „Little Piece of Heaven“
*2015: „Never Had“
*2014: „Skus zabudnúť“ (Igor Kmeťo a Monika Bagárová)
*2013: „Let Me Love U“
*2010: „Prší“ (Robo Opatovský)

## Filmografia
* 2012 -  *Definice lásky* (romantický televízny film)

## Referencie

 
## Iné projekty

## Externé odkazy
* Oficiálny web
* Monika Bagárová na Discogs
* 
* 

Kategória:České speváčky
Kategória:České osobnosti rómskeho pôvodu
Kategória:Osobnosti z Brna